Wp/shi/Taflsuft
Tga Taflsuft nɣ Taflsaft yat tɣarast n uswingm ɣ umaḍal, iɣzwr, d wamun. tga tt asqsi n yan wanaw asilan n isqsitn f tumast (essence, nature) n uswingm n ufgan, d tin iɣzwr, d wassaɣn illan gratsn.
Kra n twal, ar sawaln middn f "tflsaft iẓlin s yan". tga tt zɛma taɣarast nna s ittannay yan amaḍal. aṛtikl ad ur igi f "tflsafin ẓlinin s middn", is iga f tswingmin nna f msawln inflsafn tasutin f tasutin.
Kra ɣ isqsitn nna d fkan inflsafn gan tn:
- Ma'igan afulki?
- Is illa umaḍal ad anɣ issutln?
- Ma'igan taflsat?
- Ma'igan tayri?
Azur n yism
Taflsuft nɣ Taflsaft ( neɣ : Tayri n tussna) tga yat tguri d iwckan seg tutlayt Tagrikt n zik, seg (φιλoσoφίa, Filusufya), taguri yad nzzḍar att nbḍu f snat tgzmin (Tigzmt tamzwarut : φιλeῖv : Filyan: iri neɣ Tayri, tigzmt tiss snat : σoφίa : Ṣufya : Tussna neɣ tinẓeẓt : الحكمة ). Ɣiladd nzzḍar anini mas Taflsuft dars anamk n : Tayri n tussna neɣ Tayri n tinẓeẓt .
knc_Latn kab_Latn kab_Latn kab_Latn uzn_Latn kab_Latn taq_Latn kab_Latn kab_Latn kab_Latn